ચૂંટણી અભિયાનને લૂલો બનાવવા સરકાર દરોડા પડાવે છે : ચિદમ્બરમ
શુક્રવાર, એપ્રિલ 26 2019, 03:47 Hrs(IST)
નવગુજરાત સમય | Publish Date: Apr 8 2019 11:51AM
મધ્ય પ્રદેશના મુખ્યમંત્રી કમલનાથના સહયોગીઓના નિવાસ અને કાર્યાલય પર આવકવેરા વિભાગના દરોડા બાદ આ મામલે રાજકારણ ગરમાયું છે ત્યારે કોંગ્રેસના વરિષ્ઠ નેતા અને ભૂતપૂર્વ નાણાં મંત્રી પી. ચિદમ્બરમે આક્ષેપ કર્યો છે કે સરકાર તેમના નિવાસે આવકવેરા વિભાગના દરોડા પાડવાની તૈયારી કરી રહ્યું છે જેથી લોકસભા ચૂંટણી અભિયાનને લૂલો બનાવી શકાય. દેશના લોકો જોઇ રહ્યા છે અને ચૂંટણીમાં તેઓ સરકારને યોગ્ય જવાબ આપશે.
ચિદમ્બરમે ટ્વીટ કરીને જણાવ્યું હતું કે, મને લાગે છે કે આવકવેરા વિભાગ શિવગંગા ચૂંટણી ક્ષેત્ર અને ચેન્નાઈ સ્થિત મારા નિવાસસ્થાન પર દરોડા પાડવાની તૈયારી કરી રહ્યું છે. અમે તપાસ માટે આવનારા અધિકારીઓનું સ્વાગત કરીશું. આવકવેરા વિભાગને ખબર છે કે અમારી પાસે છૂપાવવા માટે કાંઈ નથી. અગાઉ પણ અન્ય એજન્સીએ પણ મારા ઘર પર દરોડા પાડ્યા હતા. આમ કરવા પાછળનો આશય ચૂંટણી પ્રચારને લૂલો બનાવવાનો છે.
તેમણે જણાવ્યું હતું કે, લોકો આ સરકારની હરકતો જોઇ રહ્યા છે ચૂંટણીમાં તેઓ યોગ્ય પાઠ ભણાવશે. ચિદંબરમના પુત્ર કાર્તિ ચિદમ્બરમ લોકસભા બેઠક પરથી ચૂંટણી લડવા જઇ રહ્યા છે. એરસેલ-મેક્સિસ કૌભાંડ મામેલ ભ્રષ્ટાચારના આક્ષેપનો સામનો કરી રહેલા કાર્તિ હાલ જામીન પર બહાર છે.
‘રોડ નહીં તો વોટ નહીં’ : હિમાચલમાં ગ્રામીણો ..